Let It Go (sang)

«La den gå» (orig. «Let It Go») er en låt fra Disneys animerte storfilm, Frost. Sangen ble skrevet og komponert av Kristen Anderson Lopez og Robert Lopez. Den amerikanske skuespilleren Idina Menzel synger sangen i den originale versjonen av filmen, mens Lisa Stokke synger den i den norske. Sanger og skuespiller Demi Lovato har imidlertid sunget singelversjonen.
Låten blir i filmen sunget av dronning Elsa, og dukker opp etter at hun har forlatt kongeriket sitt. Når hennes magiske iskrefter oppdages blant offentligheten, gjemmer hun seg i fjelltoppene, der hun finner ut at hun ikke lenger må skjule kreftene sine. Elsa erklærer seg fri fra hindringer som hun er blitt møtt med siden barndommen, og gleder seg over å bruke evnene sine uten frykt eller angst.
Sett bort ifra Lovatos versjon, har sangen blitt dubbet i 43 forskjellige språk, inkludert alle de nordiske språkene. Den har vært nominert til kjente priser som Golden Globe og Oscar, og har besøkt hitlister som Billboard Hot 100, Sverigetopplistan og UK Singles Chart.


== Komposisjon ==
Let It Go var den første sangen som Kristen Anderson-Lopez og Robert Lopez skrev for filmen. Duoen tok inspirasjon fra andre Disney-filmer som Den lille havfruen og Skjønnheten og udyret, og ulike artister som Adele, Aimee Mann, Lady Gaga, Avril Lavigne og Carole King. De hørte på disse artistene fordi de sang om å takle forhold som holdt dem tilbake, noe som passer til karakterutviklingen til Elsa. Ved en tilfeldighet var sangens sammensetning sentral i filmens karakterisering av henne. Opprinnelig ble hun skrevet som en skurk, men med-regissørene Chris Buck og Jennifer Lee omskrev Elsa gradvis til en av filmens hovedpersoner.Sangen er skrevet i A-dur, men begynner i parallelltonearten (f-moll). Sangen er i firemannsmeter, og har et rask tempo med ca 137 BPM. Vokalspekteret spenner fra F3 til E♭5.


== Mottakelse ==
Den fikk mye positiv mottakelse blant filmkritikere, musikk-kritikere og publikum, og mange sammenlignet den med «Defying Gravity», som imidlertid også var sunget av Menzel. City Newspaper kalte det den beste sangen av filmmusikken, og skrev: «Fremført med velbehag av Idina Menzel, har det alt som trengs for å bli en varig favoritt... Menzel skal ha æren for å gi så mye makt og lidenskap til denne forestillingen, som hun gjorde i hennes mest kjente rolle.» Entertainment Weeklys Marc Snetiker beskrev sangen som «en utrolig sang av frigjørelse», mens Joe Dziemianowicz fra Daily News kalte det «en gripende hyllest til 'girlpower' og behovet for å 'la gå' frykt og skam».


=== Utmerkelser ===
Filmen har vunnet øvrige filmpriser av organisasjoner som Phoenix Film Critics Society, Denver Film Critics Society og Broadcast Film Critics Association. Låten var også nominert til en Satellite Award, men tapte den til «Young and Beautiful» av Lana Del Rey, fra filmen Den store Gatsby.Torsdag 12. desember 2013 ble nominasjonene for den 71. Golden Globe-utdelingen offentliggjort, og Let It Go var nominert til beste originale sang mot «Ordinary Love» (U2), «Atlas» (Coldplay), «Please Mr. Kennedy» (Justin Timberlake, Oscar Isaac og Adam Driver) og «Sweeter Than Fiction» (Taylor Swift). Til tross for mange spådommer om at suksesslåten skulle vinne, gikk prisen til «Ordinary Love».Da nominasjonene for den 86. Oscar-utdelingen ble annonsert 16. januar 2014 i Samuel Goldwyn Theater, var sangen nominert til beste sang, sammen med «Ordinary Love» (U2), «Happy» (Pharrell Williams) og «The Moon Song» (Karen O). Tidligere var den også nominert med «Alone, Yet Not Alone» av Joni Eareckson Tada, men denne nominasjonen ble fjernet grunnet «utilbørlig valgkamp» av komponist Bruce Broughton. «Let It Go» var en storfavoritt for å ta hjem prisen, men mange mente at det ikke ville være for usannsynlig at «Ordinary Love» tok den. Vinnere ble annonsert 2. mars i Dolby Theatre, og «Let It Go» vant Oscarstatuetten.


== Versjoner ==


=== Idina Menzel ===
Anderson-Lopez og Lopez skrev sangen spesifikt for Idina Menzel, og henviste henne som «en av de mest fantastiske stemmene til Broadway og et ikon i musikkteatret». Menzels musikalske stemme ble tatt under betrakting i løpet av sangens sammensetning.


=== Demi Lovato ===
Beslutningen om å slippe en singel for Let It Go ble gjort etter at sangen ble skrevet og presentert for Disney. Kristen Anderson-Lopez og Robert Lopez valgte den amerikanske artisten og tidligere Disney Channel-stjernen Demi Lovato, som også vises på Disneys Hollywood Records vaktliste, for å dekke sangen på filmens album.
De skrev ned en liste over potensielle sangere, med Lovato på toppen. Anderson-Lopez sa at hen ble valgt på grunn av sangerens eget personlige liv; «Hun har en fortid som hun er ganske åpen om, og det det ligner på Elsas reise for å legge en mørk fortid og frykt bak seg, og for å gå fremover med sin makt». Hun nevnte også at Demi «allerede var en del av Disney-familien». Lovato identifiserte seg selv med sangen i sin sammenheng, og sier at «det er så gjenkjennelig. Elsa finner sin identitet;.. hun vokser inn i hvem hun er og har endelig akseptert sin egen styrke og sine magiske krefter. I stedet for å skjule dem, som hun har gjort hele livet sitt, lar hun det gå og omfavner det».Lovatos coverlåt ble utgitt som en singel av Walt Disney Records 21. oktober 2013. Musikkvideoen ble sluppet 1. november 2013 og var regissert av Declan Whitebloom.


=== Lisa Stokke ===
Den norske versjonen av Let It Go (La Den Gå) ble offisielt publisert på YouTube 9. januar 2014 av Lisa Stokkes YouTubebruker. Brukeren publiserte også en versjon med sangtekst på både norsk og engelsk, 27. februar det samme året. Yngve Forsland stod for redigeringen, og lastet opp originalen 5. januar 2014.Versjonen ble imidlertid Stokkes største suksess i både iTunes og Spotify slik det var i mars 2014.


== Topplasseringer og sertifikasjoner ==


== Referanser ==


=== Fotnoter ===


=== Siteringer ===


== Eksterne lenker ==
Disney's Frozen "Let It Go" Sequence Performed by Idina Menzel på YouTube
Disney's Frozen - "Let It Go" Multi-Language Full Sequence på YouTube
Disney's Frozen - "Let It Go" Sing-Along Version på YouTube
Demi Lovato - "Let It Go" (from Frozen) (Official) på YouTube